Hrvatski enciklopedijski rječnik - Wikipedija

# Hrvatski enciklopedijski rječnik

### Izvor: Wikipedija

Hrvatski enciklopedijski rječnik

Hrvatski enciklopedijski rječnik tiskan je 2002. godine kao jednosveščano izdanje nakladnika Novi Liber. Drugo dopunjeno izdanje u 12 svezaka objavljeno je 2004. u suizdavaštvu Novog Libera i Europa Press Holdinga, kao izdanja uz dnevnik "Jutarnji list".

Glavni urednici: mr. Ljiljana Jojić i prof.dr. Ranko Matasović. Uz njih su autori: prof.dr. Vladimir Anić, dr. Dunja Brozović Rončević, prof.dr. Ivo Goldstein, Slavko Goldstein, prof.dr. Ivo Pranjković. Uz njih je navedeno dvadeset troje stručnih suradnika.

Sadrži 175.000 obrađenih pojmova. Od toga 47.000 hrvatskih imena, prezimena i mjesta njihove rasprostranjenosti, te 18.000 obrađenih imena iz zemljopisa, povijesti, mitologije i opće kulture.

Grupa autora i stručnih suradnika radila je na pripremi Rječnika 1999-2002. g. Oslonac i izvor građe bili su Rječnik hrvatskoga jezika Vladimira Anića (prvo izdanje 1991, zatim dva proširenja izdanja 1994. i 1998.) i Rječnih stranih riječi Vladimira Anića i Ive Goldsteina (prvo izdanje 1999, drugo dopunjeno 2000).

Također je korišten Hrvatski nacionalni korpus, elektronski korpus hrvatskoga jezika dostupan na internetu [1].

Koncepcija Rječnika je, po riječima autura, izrazito deskriptivistička: cilj je bio prikupiti i leksikografski na nov način obraditi rječničko blago suvremenoga hrvatskog jezika, a ne propisivati koje se riječi trebaju smatrati standardnima. Ipak, ni u jednom se rječniku elementi preskriptivnosti ne mogu posve izbjeći.

Dobavljeno iz "http://hr.wikipedia.org../../../h/r/v/Hrvatski_enciklopedijski_rje%C4%8Dnik.html"

Kategorije: Leksikologija | Hrvatska enciklopedistika

##### Views

- Članak
- Razgovor
- Trenutna inačica

##### Traži